वनडे सीरीज में भारत की जीत की उम्मीद: गांगुली  
पूर्व कप्तान सौरव गांगुली ने कहा कि इंग्लैंड के खिलाफ वनडे सीरीज में भारत की जीत की उम्मीद है, क्योंकि यह टीम किसी भी टीम को हराने में सक्षम है।
भारत के पूर्व कप्तान सौरव गांगुली को इंग्लैंड के खिलाफ मौजूदा वनडे क्रिकेट सीरीज में भारतीय टीम की जीत की उम्मीद है। उन्होंने कहा कि भारतीय टीम दुनिया में किसी भी टीम को हराने में सक्षम है।  गांगुली ने पत्रकारों से कहा कि भारतीय टीम काफी मजबूत है और दुनिया में कहीं भी किसी भी टीम को हराने में सक्षम है। उन्होंने कहा कि चयनकर्ताओं को युवाओं को जगह देनी चाहिए।  उन्होंने कहा, सुरेश रैना काफी प्रतिभाशाली हैं, लेकिन उन्हें खुद को टेस्ट मैचों में साबित करना होगा। एक अन्य सवाल के जवाब में गांगुली ने कहा कि इंग्लैंड दौरे पर खराब प्रदर्शन का कारण भारतीय खिलाड़ियों का चोटिल होना था। गांगुली ने यह भी कहा कि वह आईपीएल और रणजी मैच खेलते रहेंगे।